section_heading: Povijest
paragraph_text: Nakon posljednje od tri podjele Poljske, 1795. godine, Velika Kneževina Litva, tada sastavni dio Poljsko-Litavske Unije, potpala je pod Rusko Carstvo. Tijekom Prvog svjetskog rata područje nekadašnje Litva|Litve okupirala je Njemačka. Početkom 1918. godine, litavski su nacionalisti okupljeni u tzv. Litavsko vijeće objavili Akt o neovisnosti Litve, kojim je proglašeno stvaranje samostalne i demokratske Litve. Njemačke su vlasti najprije odbile priznati taj dokument, no ubrzo potom su to ipak učinile, u skladu s tadašnjom njemačkom politikom stvaranja satelitskih država na istoku Europe.<ref>Seimas of the Republic of Lithuania, 16 February – Day of Restoration of Lithuania’s Independence, pristupljeno 7. srpnja 2014.